Ministerele Economiei și Apărării discută în aceste zile cu mari producători de armament din lume despre creșterea producției fabricilor autohtone de armament.

Invitat la Interviurile Europa FM, ministrul Apărării, Mihnea Motoc, a declarat că autoritățile discută atât cu producători americani cât și cu fabricanți din Europa.

Mihnea Motoc a refuzat însă să nominalizeze vreo companie anume, însă a dat exemplul companiilor poloneze care după ce s-au asociat cu producători străini, s-au extins și se pot asocia la rândul loc cu fabrici din alte țări.

EMBED CODE Copiază codul de mai jos pentru a adăuga acest clip audio pe site-ul tău.

Autoritățile și-ar propus ca în acest an să întocmească actele necesare unei asocieri între marii producători străini de echipamente militare, astfel încât de la anul, în România să se producă deja mașini și armament.

EMBED CODE Copiază codul de mai jos pentru a adăuga acest clip audio pe site-ul tău.

Interviul integral cu ministrul Apărării Naționale, Mihnea Motoc, poate fi urmărit în format video aici.